***Projekts***

**LATVIJAS REPUBLIKAS MINISTRU KABINETS**

|  |  |
| --- | --- |
| 2015. gada \_\_\_\_\_\_\_\_\_ | Rīkojums Nr. \_\_\_ |
| Rīgā | (prot. Nr.\_\_ \_\_.§) |

**Ministru kabineta rīkojuma projekts „Par Korupcijas novēršanas un apkarošanas biroja izvietošanu valsts nekustamajā īpašumā Citadeles ielā 1, Rīgā”**

1. Likumprojektā „Par vidēja termiņa budžeta ietvaru 2016., 2017. un 2018.gadam” un likumprojektā „Par valsts budžetu 2016.gadam” Korupcijas novēršanas un apkarošanas biroja budžetā paredzēt finansējumu:
   1. nekustamā īpašuma Brīvības ielā 104, k-2, 106, k-3, Rīgā, nomas maksas izdevumu segšanai 2016.gadā 112 712 *euro* apmērā;
   2. nekustamā īpašuma (kadastra Nr.0100 010 0141)Citadeles ielā 1, Rīgā (turpmāk – nekustamais īpašums Citadeles ielā 1, Rīgā), nomas maksas izdevumu segšanai valsts akciju sabiedrībai „Valsts nekustamie īpašumi” 2016.gadā 94 243 *euro* apmērā, no 2017.gada līdz 2030.gadam 376 970 *euro* katru gadu un 2031.gadā 282 728 *euro* apmērā;
   3. pārcelšanās izdevumu (no nekustamā īpašuma Brīvības ielā 104, k-2, 106, k-3, Rīgā, uz nekustamo īpašumu Citadeles ielu 1, Rīgā) un aprīkojuma iegādes izdevumu segšanai 256 662 *euro* apmērā.
2. Finanšu ministrijai (valsts akciju sabiedrībai „Valsts nekustamie īpašumi”):

2.1. telpu pielāgošanas darbu izdevumus šā rīkojuma 1.2.apakšpunktā minētajā nekustamajā īpašumā, atbilstoši Korupcijas novēršanas un apkarošanas biroja prasībām, segt no valsts akciju sabiedrības „Valsts nekustamie īpašumi” finanšu līdzekļiem un pēc objekta nodošanas ekspluatācijā iekļaut tos nomas maksā;

2.2. nodrošināt šā rīkojuma 1.2.apakšpunktā minētā nekustamā īpašuma telpu pielāgošanas darbu pabeigšanu līdz 2016. gada 30.septembrim, nosakot, ka plānotais nomas līguma sākuma termiņš ir 2016. gada 1. oktobris;

2.3. četru mēnešu laikā pēc šā rīkojuma 2.2.apakšpunktā minētā uzdevuma izpildes iesniegt Korupcijas novēršanas un apkarošanas birojam informāciju par šā rīkojuma 1.2.apakšpunktā minēto ilgtermiņa saistību precizēšanu atbilstoši faktiskajiem būvniecības un pārvaldīšanas izdevumiem.

1. Korupcijas novēršanas un apkarošanas birojam triju mēnešu laikā pēc šā rīkojuma 2.3.apakšpunktā minētā uzdevuma izpildes iesniegt Ministru kabinetā rīkojuma projektu par šā rīkojuma 1.2.apakšpunktā minēto ilgtermiņu saistību precizēšanu.
2. Noteikt, ka Finanšu ministrijai 2013.-2014.gadā nepieciešamā finansējuma apmērs Korupcijas novēršanas un apkarošanas biroja ēku Aristida Briāna ielā 13, Rīgā, pārbūves projekta īstenošanas izdevumu segšanai valsts akciju sabiedrībai „Valsts nekustamie īpašumi” ir 100 712 *euro*, tai skaitā 65 936 *euro* faktiskie izdevumi par būvprojekta izstrādi un ekspertīzi, 33 464 *euro* faktiskie izdevumi būvniecības laikā tieši iesaistītā personāla izmaksām, 1 312 *euro* faktiskie izdevumi citām ar būvniecību saistītām izmaksām.
3. Atbalstīt finansējuma pārdali 2015.gadā no Korupcijas novēršanas un apkarošanas biroja budžeta programmas 01.00.00 „Korupcijas novēršanas un apkarošanas birojs” 463 617 *euro* apmērā, tai skaitā 234 562 *euro* apmērā Finanšu ministrijas budžeta programmai 41.00.00 „Maksājumu nodrošināšana citām valsts iestādēm un personām” apakšprogrammai 41.13.00 „Finansējums VAS „Valsts nekustamie īpašumi” īstenojamiem projektiem un pasākumiem” ilgtermiņa saistību pasākumam „Dotācija VAS „Valsts nekustamie īpašumi” par kapitālieguldījumiem Rīgas pils priekšpils būvniecībā” un 229 055 *euro* apmērā Prokuratūras budžeta programmai 01.00.00 „Prokuratūras iestāžu uzturēšana”, lai nodrošinātu nekustamā īpašuma (kadastra Nr.0100 009 0003) Kalpaka bulvārī 6, Rīgā, telpu grupas atjaunošanas darbu, veicot funkcionālus un tehniskus uzlabojumus, izdevumu segšanu.
4. Korupcijas novēršanas un apkarošanas birojam normatīvajos aktos noteiktajā kārtībā sagatavot un iesniegt Finanšu ministrijā pieprasījumu valsts budžeta apropriācijas pārdalei atbilstoši šā rīkojuma 5.punktam.
5. Finanšu ministram normatīvajos aktos noteiktajā kārtībā pēc pieprasījuma saņemšanas no Korupcijas novēršanas un apkarošanas biroja un Prokuratūras valsts budžeta apropriācijas pārdalei atbilstoši šā rīkojuma 5.punktam, informēt Saeimu par apropriācijas pārdali starp Finanšu ministriju, Korupcijas novēršanas un apkarošanas biroju un Prokuratūru un pēc Saeimas atļaujas saņemšanas veikt apropriācijas pārdali.
6. Atzīt par spēku zaudējušu Ministru kabineta 2012.gada 24.augusta rīkojumu Nr.410 „Par finansējuma piešķiršanu Korupcijas novēršanas un apkarošanas biroja ēku Aristida Briāna ielā 13, Rīgā, būvniecības projekta izdevumu segšanai” (Latvijas Vēstnesis, 2012, 135 nr., 2013, 188 nr., 2014, 221 nr.).
7. Atzīt par spēku zaudējušu Ministru kabineta 2014.gada 5.marta rīkojumu Nr.93 „Par Korupcijas novēršanas un apkarošanas biroja pārcelšanās un aprīkojuma iegādes izdevumu iekļaušanu likumprojekta par valsts budžetu 2015.gadam ilgtermiņa saistībās” (Latvijas Vēstnesis, 2014, 47 nr.).

Ministru prezidente L.Straujuma

Finanšu ministrs J.Reirs

05.05.2015. 13:35

618

A.Gulbe

67024698, aiga.gulbe@vni.lv